
CENTRUL DE CULTURA AL JUDEȚULUI BIHOR                          MUNICIPIUL MARGHITA 
            Nr................../ ....................                                        Nr. .................../......................................
ACORD DE COLABORARE
Părţile acordului:
CENTRUL DE CULTURĂ AL JUDEȚULUI BIHOR – CONSILIUL JUDETEAN BIHOR cu sediul în Oradea, str. Moscovei nr.5, jud. Bihor, cod fiscal 4208323, reprezentata legal de Manager, dl. Buțiu Liviu Florin
și 
CASA DE CULTURĂ -  U.A.T.MUNICIPIUL MARGHITA, cu sediul în  Str. Calea Republicii nr.1, Marghita, jud. Bihor, cod fiscal 4348947, reprezentată legal de Primar, dl. Marcel-Emil SAS-ADĂSCĂLIŢII,
denumite în continuare Parteneri, au convenit de comun acord încheierea prezentului Acord de colaborare, astfel: 
Art. 1 Obiectul acordului de colaborare
1.1 Obiectul prezentului acord în reprezintă colaborarea partenerilor în vederea promovării culturii, a creației artistice, a portului și dansului popular precum și a copiilor și a artiștilor din județul Bihor.
1.2 Prevederile prezentului protocol sunt obligatorii pentru părţi.
Art. 2 Principiile de bună practică ale parteneriatului

2.1. Acordul de colaborare are la bază principiile cooperării loiale între parteneri, a angajamentului şi a responsabilităţii instituţionale, cu respectarea standardelor profesionale şi de etică în îndeplinirea responsabilităţilor asumate prin prezentul acord ori care derivă din implementarea acestuia.

2.2. Părţile trebuie să se consulte în mod regulat şi să se informeze asupra tuturor problemelor apărute care pot avea legătură cu procesul de implementare a prezentului acord de colaborare.
2.3. Prezentul acord de colaborare va urmări, în toate activităţile sale, promovarea culturii și creației artistice.

Art.3 Obligaţiile partenerilor
CENTRUL DE CULTURĂ AL JUDEȚULUI BIHOR
- asigură personalul propriu/contractat, autorizat din cadrul Școlii Francisc Hubic pentru desfășurarea cursurilor de dansuri populare, 
- participă cu titlu gratuit cel puțin de două ori/an cu ansambluri și soliști interpreți profesioniști de muzică populară la evenimentele / momentele artistice organizate de Municipiul Marghita în scopul promovării activității, a tradițiilor și obiceiurilor populare din judetul Bihor.
MUNICIPIUL MARGHITA
- pune la dispoziție cu titlu gratuit, în clădirea Casei de Cultură a Municipiului Marghita, în condiții de siguranță, spațiul necesar susținerii activităților care se vor derula în baza prezentului acord de colaborare, respectiv cursuri de dansuri populare și alte activități organizate în parteneriat.
Art. 3 Data intrării în vigoare şi modificarea protocolului
3.1. Prezentul Acord de colaborare intră în vigoare la data semnării lui de ambele părţi şi poate fi modificat şi completat prin act scris, cu acordul părţilor.
3.2 Acordul de colaborare se încheie pe o perioadă nedeterminată începând cu data semnării acestuia, putând fi denunțat unilateral de oricare dintre părți, cu o notificare prealabilă a celeilalte părți, exprimată în scris, cu cel puțin 30 de zile calendaristice înaintea datei de la care se dorește încetarea acordului.

Art. 4 Prevederi finale
4.1. Părţile semnatare vor urmări şi asigura aplicarea unitară şi în spiritul bunei colaborări inter-instituţionale a prevederilor prezentului acord de colaborare.

4.2. Părţile au o răspundere proprie pentru respectarea dispoziţiilor legislaţiei în vigoare sub a căror incidenţă intră activităţile proprii.

4.3. Părţile garantează că reprezentanţii numiţi ale căror semnături apar mai jos au fost învestiţi, la data semnării prezentului acord de colaborare, cu toate puterile legale pentru a semna şi executa prezentul Acord. 
Prezentul Acord de colaborare a fost întocmit şi semnat astăzi, ……………..,  în 2 exemplare originale. 

